Удружење Буди Оптимиста

Ул.Моше Пијаде 125

061-2052020

# ЈАВНИ ПОЗИВЗА ПРИЈАВЉИВАЊЕ КАНДИДАТА ЗА ПРОЈЕКАТ ПОМОЋ У КУЋИ

 **(пријављивање у периоду од 21. до 25. септембра од 9 до 12 часова, у просторијама Услужног центра општине Владичин Хан шалтер бр. 4).**

Удружење Буди Оптимиста,ул.Моше Пијаде 125, упућује јавни позив свим заинтересованим кандидатима да се пријаве за потребе спровођења пројектних активности теренског обиласка старих,изнемоглих,болесних и инвалидних лица у удаљеним и неприступачним брдско- планинским пределима општине Владичин Хан којима је пружање здравствене и социјалне заштите скоро потпуно неопходно.

Помоћ у кући се спроводи од 01.10. до 31. децембра 2015. године на територији општине Владичин Хан у селима у Зебинце, Ружиће, Кацапун,Дупљане и Бачвиште.

Удружење Буди Оптимиста ће за спровођење ове врсте услуге ангажовати укупно 6 лица за свих пет села. У активностима се предвиђа и посета лекара који ће активно учествовати у спровођењу активности.

Лица за помоћ у кући ће спроводити активности у директном контакту са лицима у домаћинству а у сарадњи са високообраованим незапосленим лекаром опште праксе.

Пружаоци услуга ће имати фиксну новчану надокнаду по уговору Уговор о обављању привремених и повремених послова.

Координацију и планирање активности вршиће председница Удружења Буди Оптимиста.

**Општи услови које кандидати треба да испуњавају су:**

* држављанство Републике Србије;
* 18 до 40 година старости;
* становање (пребивалиште или боравиште) на територији општине Владичин Хан

**Критеријуми за избор лица за помоћ у кући су:**

* стручна спрема;
* због природе посла, предност ће имати кандидати који нису запослени и који живе на територији села где се реализује Помоћ у кући

**Напомена:** По овом јавном позиву, са изабраним лицима закључиваће се Уговор о обављању привремених и повремених послова, у складу са чланом 197 Закона о раду („Службени гласник РС”, бр. 24/05, 61/05, 54/09, 32/13 и 75/14).

**Од изабраних кандидата очекује се:**

* Лица за помоћ у кући: три пута недељно обилажење 10 лица са којима ће се претходно потписати сагласности за пружање услуга у приоду (од 01.10. до 31. децембра 2015. године),
* Лекар: ангажовање за свих 50 корисника у 5 наведених села за време спровођење активности у периду (од 01.10 до 31. децембра 2015. године).

**Позивају се заинтересовани кандидати да попуне пријаву на шалтеру број 4. Услужног центра општине Владичин Хан, која ће бити активна од понедељка 21. септембра од 9 часова до петка 25. септембра до 12 часова.**

Ранг листа кандидата биће објављена одммах по завршетку рока за пријаву на интернет-страници: <http://www.vladicinhan.org.rs> .

Потребно је да пријављени кандидати дођу у малој сали Општине 29. септембра 2015. године са почетком од 11 часова и са собом понесу лична документа (ЛК).

Листа изабраних кандидата ће бити за објављена истог дана на интернет-страници: <http://www.vladicinhan.org.rs>.

**Уколико се изабрани кандидат не одазове позиву , биће избрисан са листе и позваће се следећи рангирани кандидат.**

Лице задужено за давање обавештења о јавном позиву:

Председница Удружења Буди Оптимиста

Ивана Здравковић Петровић тел: 061/2052020